**Stefan Steen** (toisinaan myös **Stefan Stéen**; s. 6. tammikuuta 1993 Sunne, Ruotsi) on ruotsalainen jääkiekkomaalivahti, joka pelaa monikansallisen Alps Hockey Leaguen itävaltalaisjoukkue Vienna Capitals Silverissa.

Ura
---

### Seuraura

Steen on Sunne IK:n kasvatti. Hän siirtyi 15-vuotiaana Leksands IF:ään kaudeksi 2008–2009, jolloin Steen pelasi sekä seuran U16-, J18- että J20-junioreissa. Hän voitti kauden päätteeksi U16 SM:n pronssia. Steen myös puki myös Leksandin miesten joukkueen paidan kahteen Ruotsin toiseksi korkeimman sarjatason, HockeyAllsvenskanin otteluun, kuten myös seuraavalla kaudella 2009–2010. Kaudeksi 2010–2011 hän siirtyi Skellefteå AIK:n junioreihin. Steen voitti kauden päätteeksi J20 SuperElitin hopeaa. Kaudella 2011–2012 hän puki seuran miesten joukkueen yhteen Elitserien-otteluun.

Toukokuussa 2012 Steen teki kaksivuotisen SHL-sopimuksen Skellefteån kanssa. Hän pelasi kauden 2012–2013 vielä kokonaan seuran J20-junioreissa ja puki vain yhteen Elitserien-otteluun. Alkukauden 2013–2014 Steen pelasi suurimmaksi osaksi lainalla Allsvenskanin IK Oskarshamnissa, jossa hän pelasi 15 ottelua. Hän sai tililleen ensimmäisen SHL-ottelunsa jo runkosarjan avauskierroksella 14. syyskuuta 2013 Frölunda HC:tä vastaan, kun Steen vaihdettiin loukkaantuneen Henrik Karlssonin tilalle Skellefteåan maalinsuulle kolmannessa erässä ajassa 48.44. Hän ehti pelata vain kuusi sekuntia, kun Frölunda kavensi ottelun ylivoimalla 3–2:een. Steen kuitenkin onnistui tämän jälkeen pitämään Skellefteån maalin puhtaana ottelun loppuun. Hänelle kirjattiin noin 11 minuutin pelin aikana yksi torjunta. Ensimmäisen SHL-ottelunsa aloittavana maalivahtina Steen pelasi 21. syyskuuta 2013 AIK IF:ää vastaan. Hän torjui Skellefteåan 5–1-voittoon päättyneessä ottelussa 17 kertaa. SHL-uransa ensimmäisen nollapelin Steen pelasi 1. maaliskuuta 2014 Leksands IF:ää vastaan. Hän torjui Skellefteåan 7–0-voittoon päättyneessä ottelussa 14 kertaa.

Steen nousi kauden 2013–2014 mittaan Skellefteån SHL-joukkueen kakkosmaalivahdiksi Markus Svenssonille, kun seura kauppasi Henrik Karlssonin KHL:ään. Hän pelasi kauden aikana SHL:ssä seitsemän runkosarjaottelua. Steen aloitti viisi ottelua, joista jokainen päättyi voittoon ja yksi ottelu nollapeliin. Sekä hän että Erik Hanses pukivat seitsemään playoff-otteluun, mutta kumpikaan heistä ei kuitenkaan saanut peliaikaa Svenssonin takana. Steen voitti kauden päätteeksi Ruotsin-mestaruuden.

Kaudeksi 2014–2015 Steen siirtyi kolmivuotisella sopimuksella Växjö Lakers HC:hen. Hän lähti kauteen pääasiassa kakkosmaalivahtina Cristopher Nihlstorpille. Steen pelasi runkosarjassa 22 ottelua torjuen kaksi nollapeliä. Mestarien liigassa hän pelasi neljä ottelua. Steen oli ollut kuusi viikkoa pelaamatta kokonaista ottelua, kunnes hänet vaihdettiin loukkaantuneen Nihlstorpin tilalle kesken toisen Skellefteå AIK:ta vastaan pelatun finaaliottelun. Lakers hävisi ottelun lopulta 0–3. Steen aloitti joukkueen kaksi seuraavaa finaaliottelua. 16. huhtikuuta 2015 pelattu kolmas vieraissa pelattu finaaliottelu oli hänen ensimmäinen playoff-ottelunsa aloittavana maalivahtina. Steen torjui Lakersin 2–4-voittoon päättyneessä ottelussa 23 kertaa. Seuraavan ottelun joukkue hävisi kokonaan 1–2, mutta Lakers onnistui Nihlstorpin kuntouduttua voittamaan lopulta Ruotsin-mestaruuden otteluvoitoin 4–2.

Alkukaudella 2015–2016 Steen torjui Lakersin kaikissa kuudessa CHL-ottelussa, mutta hän oli SHL:ssä kuitenkin selkeä kakkosmaalivahti Nihlstorpille ja pelasi runkosarjassa 16 ottelua. Pudotuspeleissä Steen pelasi viisi ottelua. Hän nousi Nihlstorpin ohi Lakersin aloittavaksi maalivahdiksi kolmeen viimeiseen välieräotteluun. Joukkue hävisi ottelusarjan lopulta Skellefteå AIK:lle otteluvoitoin 4–3. Steen pelasi kauden aikana myös yhden ottelun lainalla Allsvenskan-joukkue IK Panternissa marraskuussa 2015.

Steen siirtyi kaudeksi 2016–2017 kaksivuotisella sopimuksella Färjestad BK:hon. Hän jäi molempina sopimuskausinaan hieman niukasti kakkosmaalivahdiksi Lars Haugenille. Kaudeksi 2018–2019 Steen siirtyi vuoden mittaisella sopimuksella Örebro HK:hon. Hän sai Eero Kilpeläisen loukkaantumisten myötä torjuntavastuuta ja pelasi noin puolet runkosarjan otteluista torjuen 27 ottelussa yhden nollapelin. Siirtotakarajalla Örebro täydensi maalivahtiosastoaan Jhonas Enrothilla, joka jatkoi joukkueen pääasiallisena vastuunkantajana ja pelasi Örebron kaikki playoff-ottelut.

Kaudeksi 2019–2020 Steen siirtyi vuoden mittaisella sopimuksella SM-liigajoukkue Vaasan Sportiin. Hän lähti kauteen Mika Järvisen aisaparina. Steen pelasi suurimman osan alkukauden otteluista, mutta lokakuussa 2019 Sport hankki maalivahtiosastolleen Niko Hovisen, kun joukkue aloitti etsimään uutta seuraa Järviselle. Steen jäi kauden mittaan lopulta Hovisen pääsääntöiseksi kakkosmaalivahdiksi ja hänen kautensa osoittautui pettymykseksi, sillä Steen torjui 23 pelaamassaan ottelussa vain kolme voittoa varsinaisella peliajalla.

Kaudeksi 2020–2021 Steen palasi kotimaahansa ja siirtyi vuoden mittaisella sopimuksella Allsvenskan-joukkue BIK Karlskogan riveihin. Hän jäi runkosarjassa pääasialliseksi kakkosmaalivahdiksi Tim Juelille, mutta SHL:n nousukarsintasarjassa Steen jakoi varsin tasaisesti torjuntavastuun hänen kanssaan.

Kaudeksi 2021–2022 Steen siirtyi monikansallisen Alps Hockey Leaguen itävaltalaisjoukkue Vienna Capitals Silveriin.

### Maajoukkueura

Steen edusti Ruotsia alle 18-vuotiaiden Ivan Hlinkan muistoturnauksessa vuosina 2009 ja 2010, joista molemmat turnaukset päättyivät pronssiin. Hän pelasi myös World U-17 Hockey Challengessa vuonna 2010, jolloin Steen voitti pronssia. Yhteensä hän on pelannut 15 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2008–2009 | Leksands IF | SuperElit | 1 |  |  |  |  |  | 0 | 0.00 | 100 | – | – | – | – | – | – | – | – |
| 2009–2010 | Leksands IF | SuperElit | 1 |  |  |  | 60 | 2 | 0 | 2.00 | 90,5 | – | – | – | – | – | – | – | – |
| 2010–2011 | Skellefteå AIK | SuperElit | 19 |  |  |  | 1124 |  | 0 | 2.83 | 89,5 | – | – | – | – | – | – | – | – |
| 2011–2012 | Skellefteå AIK | SuperElit | 34 | 23 | 10 | 0 | 2006 | 82 | 3 | 2.45 | 90,9 | 3 | 1 | 2 | 187 | 7 | 0 | 2.24 | 89,9 |
| 2012–2013 | Skellefteå AIK | SuperElit | 34 | 23 | 10 | 0 | 2011 | 73 | 4 | 2.18 | 91,4 | 5 | 3 | 2 | 307 | 10 | 0 | 1.96 | 92,0 |
| 2013–2014 | Skellefteå AIK | SuperElit | 1 | 1 | 0 | 0 | 60 | 3 | 0 | 3.00 | 92,5 | – | – | – | – | – | – | – | – |
|  | Skellefteå AIK | SHL | 7 | 5 | 0 | 0 | 331 | 7 | 1 | 1.27 | 93,3 | – | – | – | – | – | – | – | – | Le Mat-pokalen |
|  | IK Oskarshamn | Allsvenskan | 15 | 5 | 9 | 0 | 798 | 43 | 1 | 3.23 | 88,5 | – | – | – | – | – | – | – | – |
| 2014–2015 | Växjö Lakers HC | SHL | 22 | 11 | 6 | 3 | 1201 | 43 | 2 | 2.15 | 90,1 | 3 | 1 | 1 | 136 | 4 | 0 | 1.76 | 90,9 | Le Mat-pokalen |
| 2015–2016 | Växjö Lakers HC | SHL | 16 | 10 | 4 | 1 | 923 | 40 | 1 | 2.60 | 88,8 | 5 | 1 | 2 | 234 | 12 | 0 | 3.08 | 87,8 |
|  | IK Pantern | Ruotsi I | 1 | 0 | 1 | 0 | 60 | 4 | 0 | 4.00 | 84,0 | – | – | – | – | – | – | – | – |
| 2016–2017 | Färjestad BK | SHL | 21 | 11 | 7 | 0 | 1121 | 44 | 3 | 2.35 | 91,5 | 6 | 2 | 4 | 364 | 18 | 0 | 2.97 | 90,4 |
| 2017–2018 | Färjestad BK | SHL | 25 | 11 | 10 | 0 | 1345 | 66 | 0 | 2.94 | 89,6 | 3 | 0 | 1 | 54 | 4 | 0 | 4.40 | 75,0 |
| 2018–2019 | Örebro HK | SHL | 27 | 11 | 15 | 0 | 1541 | 69 | 1 | 2.69 | 89,4 | – | – | – | – | – | – | – | – |
| 2019–2020 | Sport | SM-liiga | 23 | 3 | 11 | 4 | 1164 | 58 | 0 | 2.99 | 88,6 | – | – | – | – | – | – | – | – |
| 2020–2021 | BIK Karlskoga | Allsvenskan | 14 | 5 | 8 | 0 | 779 | 49 | 2 | 3.77 | 85,2 | – | – | – | – | – | – | – | – |

Lähteet
-------

* Stefan Steen The Internet Hockey Databasessa (englanniksi)
* Stefan Steen Eurohockey-sivustolla (englanniksi)
* Stefan Steen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Stefan Stéen *Elite Prospects*. Everysport Media Group AB.  (englanniksi)
2. ↑  Millner, Alexander: J20: BOMBEN: LANDSLAGSMÅLVAKT TILL SKELLEFTEÅ  28.6.2010. Hockeymagasinet.com. Viitattu 12.6.2016. (ruotsiksi)
3. 1 2 3  Stefan Steen Eurohockey-sivustolla (englanniksi)
4. ↑  Hägglund, Anna: Tre nya utvecklingskontrakt *skellefteaaik.se*.  31.5.2012. Skellefteå AIK Hockey. Viitattu 12.6.2016. (ruotsiksi)
5. ↑  Gullbrand, Johannes: Skellefteå besegrade Frölunda i premiären *SHL.se*.  14.9.2013. SHL AB. Viitattu 23.4.2020. (ruotsiksi)
6. ↑  Game detail: 14 Sep 2013, Skellefteå AIK - Frölunda HC *Eurohockey.com*.  14.9.2013. European Ice Hockey Online AB & eSports.cz s.r.o. Viitattu 23.4.2020. (englanniksi)
7. ↑  Game detail: 21 Sep 2013, Skellefteå AIK - AIK *Eurohockey.com*.  21.9.2013. European Ice Hockey Online AB & eSports.cz s.r.o. Viitattu 23.4.2020. (englanniksi)
8. ↑  Game detail: 01 Mar 2014, Skellefteå AIK - Leksands IF *Eurohockey.com*.  1.3.2014. European Ice Hockey Online AB & eSports.cz s.r.o. Viitattu 23.4.2020. (englanniksi)
9. ↑  Pettersson, Robert: Han blir en av Växjös nya målvakter *Hockeysverige.se*.  29.4.2014. Everysport Media Group AB. Viitattu 12.6.2016. (ruotsiksi)
10. ↑  Bodin, Uffe: Bakslaget – stjärnmålvakten missar kvällens SM-final *Hockeysverige.se*.  16.4.2015. NewsMe. Viitattu 12.6.2016. (ruotsiksi)
11. ↑  Kiiskinen aloitti Växjön juhlat Skellefteåssa *is.fi*.  16.4.2015. Sanoma Media Finland Oy. Viitattu 12.6.2016.
12. ↑  Anderberg, Elisabeth: Stefan Steen lånas ut till Pantern *vaxjolakers.se*.  16.11.2015. Växjö Lakers Idrott AB. Viitattu 12.6.2016. (ruotsiksi)
13. ↑  Eriksson, Stefan: Johansson och Steen klara för FBK *farjestadbk.se*.  21.4.2016. Färjestads Bollklubb Fastighets AB. Viitattu 12.6.2016. (ruotsiksi)
14. ↑  Andersson, Ludwig: Stefan Stéen är klar för Örebro Hockey *orebrohockey.se*.  10.4.2018. Örebro Elitehockey AB. Viitattu 27.2.2019. (ruotsiksi)
15. ↑  Vehviläinen, Jani: Kaksinkertainen Ruotsin mestari Sportin maalille *Jatkoaika.com*.  26.3.2019. Jatkoaika r.y. Viitattu 27.3.2019.
16. ↑  Miettinen, Miska: TOP 15: Tässä ovat Liigan huonoimmat ulkomaalaispelaajat *suomikiekko.com*.  12.4.2020. Nordic Sport Media. Viitattu 23.4.2020.
17. ↑  Lahtinen, Miikka: Suomen kaukalot saa jäädä: Liigassa vaisusti esiintynyt maalivahti vaihtaa maisemaa *suomikiekko.com*.  24.7.2020. Nordic Sport Media. Viitattu 25.7.2020.
18. ↑  2-maliger Meister als Rückhalt für Wiens Farmteam *vienna-capitals.at*.  28.7.2021. Eishockeyverein spusu Vienna Capitals. Viitattu 25.7.2020. (saksaksi)
19. ↑  Alatalo, Joni: Sportissa epäonnistunut maalivahti vaihtaa jälleen joukkuetta – siirtyy Keski-Eurooppaan *suomikiekko.com*.  29.7.2021. Nordic Sport Media. Viitattu 29.7.2021.
20. ↑  SWEDEN TEAM 18 (pdf) *swehockey.se*. Svenska Ishockeyförbundet. Viitattu 27.2.2019. (englanniksi)
21. ↑  SWEDEN TEAM 18 (pdf) *swehockey.se*. Svenska Ishockeyförbundet. Viitattu 27.2.2019. (englanniksi)